Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 2 Pv 249/13/7702	Humenné, 9.4.2014
EEČ : 2-55-57-2014

U Z N E S E N I E

Trestná vec:	obvinený XXXXX  
Prečin:	ublíženia na zdraví podľa § 157 ods. 1, ods. 2 písm. a/ Tr. zák.                            

Rozhodol: 	prokurátorka Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a./  Škoda  hradená  poškodeným  zo zákonného zmluvného poistenia osobného motorového vozidla zn. Volkswagen Golf ev. č. SV 783AX
 b./  Peňažná suma určená na všeobecné prospešné účely 200,- eur
c./ Suma odovzdaná štátu na peňažnú pomoc obetiam trestnej činnosti 200,- eur, bez využitia možnosti použiť polovicu sumy  na iný verejnoprospešný účel,         

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-56/DI-HE-2013.
                                                                                                 ž e 
dňa 04. 05. 2013 v čase okolo 06.40 hod po štátnej ceste II/558 za obcou Príslop, okres XXXXX v smere na obec Stakčín  viedol osobné motorové vozidlo zn. Volkswagen Golf ev. č. SV 783AX, kde pri predchádzaní pravotočivej zákruty  neprispôsobil rýchlosť jazdy svojím schopnostiam, stavu a povahe vozovky v dôsledku čoho s vozidlom dostal šmyk, zišiel mimo vozovku na pravej strane, kde narazil do telefónneho stĺpa  a následne sa s vozidlom prevrátil, pričom pri nehode jeho spolujazdkyňa sediaca  na zadnom sedadle vľavo  XXXXX utrpela zranenie a to zlomeninu ramennej kosti vpravo s posunom úlomkov, poranenie vreteného nervu vpravo, zlomeninu stehennej kosti vpravo s posunom úlomkov, podvrtnutie krčnej chrbtice, ako aj ďalšie poranenia s dobou liečenia v trvaní  najmenej 6 mesiacov, spolujazdec XXXXX sediaci  vo vozidle vpredu vpravo utrpel zranenie  a to otras mozgu ľahkého stupňa a podvrtnutie krčnej chrbtice s dobou liečenia v trvaní  4 až 6 dní a spolujazdec XXXXX, sediaci vo vozidle vzadu v pravo utrpel tak isto otras mozgu ľahkého stupňa s dobou liečenia 4 až 6 dní. 

Odôvodnenie: 
	Uznesením povereného príslušníka OR PZ Okresného dopravného inšpektorátu v Humennom sp.  zn. ORP-56/DI-HE-2013 zo dňa 04.05.2013  bolo začaté trestné stíhanie  pre prečin ublíženia na zdraví podľa § 157 ods. 1 Tr. zák.  Následne uznesením vyšetrovateľa Odboru kriminálnej polície XXXXX pod sp. zn. ORP 348/OEKI-HE-2013  zo dňa 30. 08. 2013  bolo vznesené obvinenie XXXXX pre prečin ublíženia na zdraví podľa § 157 ods. 1, ods. 2 písm. a/  Tr. zák.   na tom skutkovom základe, ako je uvedené vo výrokovej časti tohto uznesenia. 
	Obvinený XXXXX sa k vyššie uvedenému skutku priznal v celom rozsahu, vyhlásil teda, že skutok spáchal, pričom na svoju obhajobu  neuviedol žiadnu podstatnú skutočnosť. Svoje konanie úprimne oľutoval. Poškodeným sa osobne a opakovane ospravedlnil s tým, že  vec chce riešiť mimosúdnou cestou a urobil opatrenie  potrebné na náhradu škody  
	Okrem vlastného priznania je obvinený XXXXX je usvedčený hlavne výpoveďou poškodených a to XXXXX, XXXXX a XXXXX, ako aj  znaleckým dokazovaním  z odboru cestnej dopravy a zdravotníctva a ostatnými listinnými dôkazmi, ktoré tvoria súčasť vyšetrovacieho spisu. XXXXX dňa 09.05.2013 nahlásil dopravnú nehodu ako poistnú udalosť do poisťovne Kooperatíva a.s. Bratislava, čím tak urobil opatrenia potrebné na náhradu spôsobenej škody poškodeným. 
	Z pripojených zápisov o vykonaných dychových skúškach vyplýva, že obvinený XXXXX   mal v čase dopravnej nehody  negatívnu hladinu alkoholu.  
	Preskúmaním príslušného spisového materiálu som zistila, že v predmetnej veci sa koná o prečine  na ktorý zákon ustanovuje trest odňatia slobody ktorého horná hranica neprevyšuje hranicu stanovenú  v ustanovení § 220  ods. 1 Tr. por. 
	Obvinený a poškodení uzavreli dňa 21.03.2014 na Okresnom súde v Humennom pred mediačným úradníkom dohodu o zmieri  v rámci ktorej prehlásili, že boli poučení o podstate inštitútu zmieru, vzali ho na vedomie a súhlasia  s uzavretím zmieru. Poškodení v rámci mediácie vyhlásili že so zmierom súhlasia. Poškodeným spôsobená škoda  bude hradená poisťovňou  Kooperatíva a.s. Bratislava zo zákonného zmluvného poistenia os oného motorového vozidla zn. Volkswagen Golf ev. č. SV 783AX. 
	Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný. 
	Dňa 25.03.2014 zložil  na účet  Okresného súdu v Humennom sumu 200,- eur, s tým, že táto suma patrí celá štátu na peňažnú pomoc poškodeným. 
      	Obvinený a poškodení s týmto spôsobom vybavenia veci vyslovili súhlas. 
	Vzhľadom na okolnosti spáchaného prečinu na mieru zavinenia obvineného XXXXX, osobu obvineného ktorý doposiaľ nebol súdne trestaný, nemá  záznam v evidenčnej karte vodiča . Doposiaľ nebol riešený  v priestupkovom konaní, preto takýto spôsob rozhodnutia z dôvodu hore uvedených skutočnosti   považujem    za  dostačujúci. 
	Vzhľadom na vyššie uvedené som preto rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná.

JUDr. Magdaléna Sujová
prokurátorka